เงินบาทช่วงบ่ายแข็งค่าอีก แตะระดับ 35.86
ค่าเงินบาทล่าสุด ณ เวลา 15.40 น. อยู่ที่ 35.86 บาท/ดอลลาร์ แข็งค่าต่อเนื่อง โดนค่าเงินบาทเคลื่อนไหวตามค่าเงินในภูมิภาคเอเชีย รับกระแสเงินไหลเข้า
7 ต.ค. 2558

ผู้สื่อข่าวรายงานว่า ค่าเงินบาทล่าสุด ณ เวลา 15.40 น. อยู่ที่ 35.86 บาท/ดอลลาร์ แข็งค่าต่อเนื่อง และถือเป็นการแข็งค่ามากที่สุดในรอบ 2 เดือนกว่า โดยค่าเงินบาทเคลื่อนไหวตามค่าเงินในภูมิภาคเอเชียรับกระแสเงินไหลเข้า 
ขณะที่ดอลลาร์อ่อนค่าเมื่อเทียบกับทุกสกุลเงินหลัก เนื่องจากเมื่อคืนประกาศตัวเลขขาดดุลการค้ามากกว่าที่ตลาดคาดการณ์ไว้ ทำให้ตลาดเชื่อว่าธนาคารกลางสหรัฐ (FED) มีโอกาสสูงมากขึ้นที่จะชะลอการปรับขึ้นดอกเบี้ยในปีนี้ออกไป